# Helbidetegien zuhaitza

&debian-gnu; eragileak oinarritzat Fitxategi sistemen hierarkiaren estandarra hartzen du, helbidetegi eta izenei dagokienean. Estandar honek erabiltzaile eta programei beharrezko fitxategi eta helbidetegien kokapen zehatza jakitea ahalbidetzen die. Erroko helbidetegia marra etzan (slash) batez adierazten da `/`. Erro honen barnean, &debian; sistema guztiek ondoko helbidetegiok dituzte:

Helbidetegia | Edukia
`bin` | Sistemarentzako ezinbesteko programak
`boot` | Programa abiarazleak darabiltzan fitxategiak
`dev` | Gailuen fitxategiak
`etc` | Sistemarenak soilik diren konfigurazio fitxategiak
`home` | Erabiltzaileen erroko helbidetegia
`lib` | Elkarbanatutako ezinbesteko liburutegiak eta nukleoaren moduluak
`mnt` | Sistema fitxategi baterako muntaia puntu iragankorra
`proc` | Sistemaren informazioa daukan helbidetegi birtuala
`root` | Kudeatzailearen helbidetegi pertsonala
`sbin` | Sistemarentzako ezinbesteko programak
`tmp` | Fitxategi iragankorrak
`usr` | Bigarren mailako hierarkia
`var` | Etengabe aldatzen diren datuak
`opt` | Instalatutako aplikazio gehigarrien helbidetegia

Jarraian datorrena helbidetegi eta partizioen inguruko ohar garrantzitsuen zerrenda bat da.

- Erroko partizioak `/` fisikoki beti eduki behar ditu `/etc`, `/bin`, `/sbin`, `/lib` eta `/dev` partizioak, edo ezinezkoa izango da sistema abiaraztea. Erroko partizio batentzako &root-system-size-min;–&root-system-size-max; MB nahikoa izan ohi dira, baina aldaketak egon daitezke sistemari eman behar zaion erabileraren araberan.

- `/usr`: erabiltzaile guztientzako programak (`/usr/bin`), liburutegiak (`/usr/lib`), laguntza gaiak (`/usr/share/doc`), etab., helbidetegi honetan daude. Toki gehien behar duen zatia da honakoa. Gutxienez diskaren 500 MB zati honi ezar zeniezazkioke. Bilduma gehiago instalatu nahi badituzu, partizio honen neurria handitu beharko duzu.

- `/home`: erabiltzaile orok bere datuak helbidetegi honen azpihelbidetegi batean sartuko ditu. Azken honen neurria sistemaren erabiltzaile kopuruaren eta hauen helbidetegietan gordeko diren fitxategien araberan aldatuko da. Zure asmoak kontuan hartuta, erabiltzaileko gutxi gora-behera 100 MB gorde beharko zenituzke, betiere neurri hau zure beharretara egokituz.

- `/var`: etengabeko aldaketak jasaten dituzten datu guztiak, hala nola albiste artikuluak, eskutitz elektronikoak, webguneak, bildumatze sistemaren cachea, etab. helbidetegi honetan barneratuak izango dira. Helbidetegi honen neurria zure konputagailuaren erabileraren arabera aldatuko da, baina erabiltzaile gehienentzako sistema instalatzeko darabilen tresna izango da gakoa. &debian;ek eskaintzen dizkizun programa guztien instalaketa osoa egiteko asmoa baduzu, eta dena aldi batean, gainera, `/var` helbidetegiarentzako 2 edo 3 GB uztea nahikoa izango da, edo hala beharko luke. Sistema zatika instalatu behar baduzu ( hau da, lehenik zerbitzu eta utilitateak, ondoren testu sorgailuak, gero ingurune grafikoa,...), 300 - 500 MB egokitu beharko dizkiozu `/var`i. Sistema egonkor bat izan behar bada, berritze asko izanen ez dituena, 30 edo 40 MB `/var`en nahikoa izango dira.

- `/tmp`: programa batek datu iragankor bat sortzean `/tmp` helbidetegian sartu ohi da. 20-50 MB nahikoa izaten dira.